DEV 17FN New Testament Survey/ro

[[Media:DEV_17FN_Privire_de_ansamblu_asupra_Noului_Testament.pdf|Descărcați aici această pagină ca fișier pdf]]

=Sesiunea 17: Privire de ansamblu asupra Noului Testament=

''În această sesiune vi se va prezenta o imagine de ansamblu asupra Noului Testament și vi se va da un rezumat al fiecărei cărți. ''

Inima unui conducător (40 min)

 * Închinați-vă împreună, în grupul mare
 * Participanții se despart în grupuri de 3-4 persoane și discută următoarele:
 * Ce înveți despre cum să rămâi în Cristos prin intermediul Cuvântului, rugăciunii, ascultării, R-G-Î, relații și părtășie?
 * Ce conflict nerezolvat ai?
 * În ce domenii ale vieții tale ascultarea de Dumnezeu este o provocare?
 * Ce s-a întâmplat când I-ai încredintat lui Dumnezeu scopurile tale după ultima noastră întâlnire?

Exprimarea viziunii pentru inimă
'Uneori când citim Evangheliile, putem să ne gândim, uau, ce binecuvântați au fost oamenii care au apucat să meargă alături de Isus, care L-au atins, I-au văzut chipul și au participat la aventura Sa. Ne-ar plăcea să fi fost în povestire și noi înșine, ca și cum ar fi fost un privilegiu superior și o credință mai sigură. Isus, totuși, a spus exact contrarul ucenicilor Săi. În timp ce erau adunați într-o cameră, El le-a spus în Ioan 16:7 „Totuşi vă spun adevărul: Vă este de folos să Mă duc, căci, dacă nu Mă duc Eu, Mângâietorul nu va veni la voi, dar, dacă Mă duc, vi-L voi trimite.” Câteva momente mai devreme, Isus le spusese că El mergea la Tatăl, astfel că Duhul Sfânt putea veni să locuiască în lăuntrul lor. El le-a explicat că singurul lucru mai bun decât a-L avea pe El însuși, fizic, alături de ei, era să aibă Duhul Său care să trăiască în fiecare dintre ei. Citiți Ioan 14:16-20. Lăudați-L pe Domnul pentru privilegiul prezenței Sale lăuntrice care este la fel de reală și totuși mai bună pentru că nu putem niciodată să fim separați de El. '

Celebrarea credincioșiei (20 min)
[NOTĂ: Celebrați credincioșia în grupul mare astfel încât toți să beneficieze și să se simtă încurajați.]


 * Oferă ocazia participanților să împărtășească ce s-a mai întâmplat de la ultima întâlnire. Roagă-i să vorbească raportat la țelurile stabilite la ultima întâlnire.

Fier pe fier: modelându-mă pe mine însumi și pe alții (45 min)
Proverbe 27:17 „După cum fierul ascute fierul, tot astfel şi omul însuşi îl face mai ager[ascute] pe semenul său.” (NTLR)
 * Fiecare persoană să se întoarcă în grupurile lor „fier pe fier”, să schițeze rețeaua lor de comunități misionare și apoi să împărtășească despre ea și să o evalueze împreună cu grupul din care face parte.
 * Ce merge bine?
 * Ce nu merge bine? Cu ce obstacole te confrunți?
 * Care sunt alte soluții posibile primite de la membrii grupului?
 * Ce trebuie să faci pentru a adăuga caracteristicile lipsă în fiecare grup?
 * Unde vei începe un grup nou sau o biserică în această lună?


 * Roagă participanții ca în urma evaluării să își stabilească țeluri de creștere, pe care le vor împărtăși celor din grupul lor mic. Apoi se vor ruga unii pentru alții.

Lecția nouă (45-60 min)
Subiect relevant de discutat: De ce este util să înțelegeți conținutul Bibliei?


 * Roagă participanții să se separe în grupuri noi de 4-5 persoane (sau pot continua în grupurile lor „fier pe fier”)
 * În secțiunile următoare, fiecare grup va atribui versete fiecărui participant. Fiecare participant va citi apoi pasajele de mai jos și vor spune grupului ce au învățat.

Studiu biblic de explorare – Privire de ansamblu asupra Bibliei

Introducere: Noul Testament consemnează faptele și cuvintele lui Isus și totodată, sub călăuzirea Duhului, explicații despre implicațiile Noului Legământ pe care îl avem cu Tatăl prin Isus Cristos, Fiul Său. Secțiunea 1: Toate cărțile vorbesc despre Isus Împăratul

Noul Legământ: Luca 22:20

Mărturia lui Petru: 2 Petru 1:12-21

Mărturia lui Ioan: Ioan 19:35-37; Ioan 21:24-25; 1 Ioan 1:1-4

Luca a scris scripturi: Luca 1:1-4; Fapte 1: 1-2

Pavel a scris scripturi: 2 Petru 3:16; Romani 1:1-6


 * După ce au împărtășit cu toții versetele atribuite lor, fiecare persoană din grup să împărtășească:
 * Ce anume ți-a atras atenția? (Sau ce ți-a plăcut cel mai mult?) De ce?
 * Care este cel mai uimitor lucru pentru tine atunci când te gândești la Noul Testament?

Rezumat: Isus a venit ca să ne ofere o cale de a deveni cetățeni ai Împărăției, ca să trăim conform felului de viețuire în Împărăție și ca să ne învețe și să ne împuternicească pentru a urma planul Împărăției. Totul are legătură cu domnia lui Isus care se extinde la toți oamenii de pe pământ. Ucenicii Săi au consemnat pentru noi mărturii oficiale despre ceea ce au văzut și au fost învățați de către Isus. Isus a vorbit prin Pavel astfel încât acesta să facă legătura dintre viața lui Isus și Vechiul Testament și să explice care sunt implicațiile Împărăției în chestiunile practice ale vieții de zi cu zi.

Secțiunea 2: Privire de ansamblu asupra Noului Testament

Noul Testament demonstrează faptul că Isus este Mesia. El arată împlinirea tuturor promisiunilor despre El din Vechiul Testament. Noul Testament consemnează multe dintre învățăturile lui Isus și miracolele pe care El le-a făcut, demonstrând că El era atât uman cu totul, cât și cu totul Dumnezeu. Noul Testament scoate în evidență jertfa lui Isus ca fiind temelia mântuirii, prin iertarea păcatelor pentru toți cei care cred în El.

Este alcătuit din:


 * 4 mărturii despre viața lui Isus (Evangheliile): Matei, Marcu, Luca, Ioan
 * 1 carte de istorie: Faptele apostolilor
 * 9 epistole pentru bisericile noi: Romani, 1 și 2 Corinteni, Galateni, Efeseni, Filipeni, Coloseni, 1 și 2 Tesaloniceni
 * 3 epistole pentru slujitori ai Evangheliei: 1 și 2 Timotei, Tit
 * 9 epistole generale: Filimon, Evrei, Iacov, 1 și 2 Petru, 1, 2 și 3 Ioan, Iuda
 * 1 scrisoare despre venirea Împărăției: Apocalipsa
 * Există un total de 27 de cărți în Noul Testament

Unitatea celor 27 de cărți care alcătuiesc Noul Testament


 * Revizuiți sumarul fiecărei secțiuni împreună cu participanții.

A. Cele patru Evanghelii consemnează evenimente din viața și misiunea lui Isus, până la momentul crucificării și învierii Sale.

Evangheliile relatează evenimentele, învățătura și însemnătatea vieții lui Isus Cristos, de la început până la final, astfel ca omenirea să creadă în El, că El este Mesia care a devenit sacrificiul pentru păcatele omenirii. Ele arată totodată misiunea lui Isus de a da naștere unei mișcări de ucenici care să extindă domnia Împărăției Sale la toți oamenii de pe pământ. Numele celor patru Evanghelii: Matei, Marcu, Luca, Ioan


 * Matei - Evanghelia după Matei a fost scrisă de apostolul Matei. Aceasta Îl evidențiază pe Isus ca fiind Mesia cel promis. Arată multe dintre activitățile de slujire ale lui Isus, dar include părți largi din învățaturile lui Isus: predica de pe munte, pildele Împărăției și discuții despre zilele din urmă. Se încheie cu Marea Trimitere.


 * Marcu - Evanghelia după Marcu a fost scrisă de Ioan Marcu după povestirile predicilor împărtășite de apostolul Petru. Ea Îl evidențiază pe Isus ca fiind Fiul lui Dumnezeu, dar arată și că ucenicii, mulțimile și conducătorii religioși nu au înțeles cine a fost El decât după moartea Sa pe cruce.


 * Luca - Evanghelia după Luca a fost scrisă de tovarășul lui Pavel, Luca, pentru un bărbat numit Teofil. Evidențiază faptul că Isus a fost om. El arată compasiunea lui Isus pentru cei săraci și pentru cei proscriși, arătând în același timp cum și-a împlinit Isus scopul de „a căuta și a-i salva pe cei pierduți”.


 * Ioan - Această Evanghelie a fost scrisă de către apostolul Ioan. Ea Îl scoate în evidență pe Isus Domnul și încearcă să îi convingă pe oameni să creadă în El. Ioan scoate în evidență șapte semne (miracole) și șapte declarații „Eu sunt” care arată divinitatea Sa. Include cel mai utilizat rezumat al Evangheliei (Ioan 3:16).

B. Faptele apostolilor relatează felul în care apostolii au împlinit Marea Trimitere, după ce Isus a fost luat în Ceruri prin puterea Duhului Sfânt al lui Dumnezeu. Cartea Fapte este scrisă de Luca și este o continuare a istorisirii ce se găsește în Evanghelia după Luca. Acoperă primii 30 de ani ai bisericii și arată cum a fost răspândită Evanghelia din Ierusalim până în Roma. Fapte 1-12 vorbesc în mod specific despre experiența pe care a avut-o apostolul Petru predicând Evanghelia. Fapte 12-29 înregistrează în mod specific parcursul apostolului Pavel, care a răspândit Evanghelia în timpul a trei călătorii misionare.

C. Epistolele către biserici


 * Citiți împreună cu voce tare numele epistolelor: Romani, 1 și 2 Corinteni, Galateni, Efeseni, Filipeni, Coloseni, 1 și 2 Tesaloniceni
 * Aceste epistole dau instrucțiuni noilor biserici pentru a le ajuta să se maturizeze spiritual și să rezolve provocările zilnice și practice care apar în părtășia lor.
 * Unicitatea fiecărei epistole:


 * Romani - Epistola adresată bisericii din Roma a fost scrisă în anul 57 d.Hr., la finalul celei de-a treia călătorii misionare a lui Pavel. Ea oferă o explicație sistematică a Evangheliei. Arată faptul că a fi drept în fața lui Dumnezeu a fost posibil dintotdeauna prin credință și explică libertatea care vine din faptul de a fi neprihănit prin credință. Pavel explică faptul că Israel a respins Evanghelia un timp și Evanghelia s-a răspândit la Neamuri. Capitolele 12-15 ne instruiesc în privința modului în care Evanghelia ne influențează viețile de zi cu zi.


 * 1 Corinteni - Prima epistolă către biserica din Corint a fost scrisă în anul 55 d.Hr. în timp ce Pavel se afla în Efes. El învață biserica din Corint să rezolve conflictele în biserică și să îi corecteze pe membrii care încă mai trăiesc lumește. Vorbește despre chestiuni care divizau biserica, precum căsnicia, închinarea, darurile spirituale, mâncăruri oferite idolilor și înviere. Pavel i-a chemat pe corinteni să fie uniți și să se dea pe ei înșiși cu totul lucrării Domnului (1 Corinteni 15:58).


 * 2 Corinteni: A doua epistolă către biserica din Corint a fost scrisă în anul 56 d.Hr. în timp ce Pavel a călătorit în provincia Macedonia, la finalul celei de-a treia călătorii misionare. Pavel își apără apostolatul și le arată cum să biruiască în testele la care supune Satan biserica. El continuă să discute chestiuni din prima epistolă și totodată scrie despre lucrarea sa misionară, despre a trăi și a dărui în chip sfânt.


 * Galateni: Epistola către bisericile din provincia Galatia a fost prima epistolă a lui Pavel. A fost scrisă după ce Pavel a terminat prima sa călătorie misionară. Ea evidențiază libertatea față de Lege pe care o au cei ce Îl urmează pe Isus, prin lucrarea Duhului Sfânt. Pavel de asemenea își apără lucrarea și îi corectează pe cei care încearcă să amestece harul lui Cristos cu cerințele Legii.


 * Efeseni: Epistola pentru credincioșii din cetatea Efes a fost scrisă în timp ce Pavel era în temniță în Roma, în jurul anului 60 d.Hr. Ea evidențiază noua identitate în Isus a credinciosului. Totodată instruiește credincioșii despre modul în care asta influențează biserica, indivizii și familiile. Pavel încurajează efesenii să crească în credință și să stea neclintiți împotriva lui Satan.


 * Filipeni: Epistola către biserica din Filipi a fost și ea scrisă în timp ce Pavel se afla în temniță, în Roma, în jurul anului 60 d.Hr. Pavel i-a lăudat pe credincioși pentru parteneriatul financiar neîntrerupt la lucrarea sa. El și-a exprimat bucuria văzând cât de mulți oameni auzeau despre Cristos și i-a provocat pe Filipeni să trăiască o viață de recunoștință (Filipeni 4:4). El voia ca ei să fie întotdeauna bucuroși, să trăiască în unitate, smerenie și semănându-i lui Cristos.


 * Coloseni: Epistola către biserica din Colose a fost a treia epistolă scrisă de Pavel în timp ce era în temnița din Roma, în jurul anului 60 d.Hr. Aceasta este unică, pentru că este o biserică începută de unul dintre tovarășii de lucru ai lui Pavel. Biserica era influențată de învățători falși care încercau să îi supună unor reguli stricte. Pavel explică poziția lui Isus Cristos ca Domn (Coloseni 1:13-23) și explică faptul că cei ce Îl urmează sunt compleți în El. El explică faptul că credincioșii trebuie să își lase în urmă viețile păcătoase și să trăiască vieți sfinte, evlavioase.


 * 1 Tesaloniceni: Prima epistolă scrisă bisericii din Tesalonic în timpul celei de-a doua călătorii misionare a lui Pavel, în jurul anului 50 d.Hr. Pavel îi încurajează pe noii credincioși în credința lor și îi provoacă să trăiască vieți evlavioase. Totodată, el vorbește despre credincioșii care au murit și despre înviere.


 * 2 Tesaloniceni: A doua epistolă către biserica din Tesalonic a fost scrisă la aproximativ 6 luni după prima epistolă (în jurul anului 51 d.Hr.). Pavel a scris pentru a clarifica întrebările despre înviere și pentru a-i reasigura despre cea de-a doua venire a lui Isus. El i-a avertizat despre faptul de a fi leneși și i-a îndemnat să îi urmeze exemplul de a munci din greu.


 * Citiți cu voce tare, împreună, numele cărților: Romani, 1 și 2 Corinteni, Galateni, Efeseni, Filipeni, Coloseni, 1 și 2 Tesaloniceni

D. Epistole pentru slujitorii Evangheliei


 * Citiți tare numele epistolelor împreună: 1 și 2 Timotei, Tit
 * Scopul epistolelor lui Pavel este de a sfătui conducătorii bisericii să trăiască ca slujitori ai Evangheliei și, totodată, cum să conducă o biserică.
 * Aceste epistole au fost scrise de Pavel pentru doi tovarăși ai săi de muncă pe care el i-a câștigat pentru Cristos și i-a mentorat spiritual, pe nume Timotei și Tit.
 * Unicitatea fiecărei epistole:

îndemnat pe Timotei să fie un model de viață evlavioasă, ca un exemplu de urmat.
 * 1 Timotei: Aceasta este prima epistolă scrisă pentru mai tânarul tovarăș de lucru al lui Pavel, pe nume Timotei, după ce Pavel a fost eliberat din temnița din Roma, în jurul anului 62 d.Hr. Timotei lucra pentru biserica din Efes și Pavel i-a scris pentru a-l sfătui în ce privește rezolvarea diverselor chestiuni. El l-a instruit pe Timotei despre cum să se ocupe de doctrina falsă, rugăciunea în public, rolurile femeii și cerințele pentru conducătorii bisericii. Pavel l-a


 * 2 Timotei: A doua epistolă către Timotei este ultima epistolă pe care a scris-o Pavel. Când Pavel a scris-o, fusese arestat din nou și a scris-o în temniță, în jurul anului 66 d.Hr. Chiar dacă Pavel fusese abandonat de toți ceilalți și urma să înfrunte moartea, el l-a îndemnat pe Timotei să își pună speranța în Isus. El l-a instruit pe Timotei să dea atenție doctrinei sănătoase și a evidențiat importanța faptului ca credincioșii mai în vârstă să dea mai departe altora cunoștințele lor (2 Timotei 2:2).


 * Tit: Epistola către Tit a fost scrisă în jurul anului 60, la câtva timp după ce Pavel a fost eliberat din temnița din Roma, în anul 62 d.Hr. Pavel și Tit doar ce terminaseră de plantat biserici în toate cetățile de pe insula Creta. Pavel scrie ca să îl instruiască pe Tit despre cum să organizeze noile bisericile și pentru a da cerințele pe care să le îndeplinească conducerea bisericii. Toți credincioșii trebuiau să trăiască vieți evlavioase.

E. Epistolele generale


 * Citiți tare numele acestor epistole împreună: Filimon, Evrei, Iacov, 1 și 2 Petru, 1, 2, 3 Ioan, Iuda
 * Scopul epistolelor generale: Sfătuiesc și întăresc bisericile ca să trăiască vieți evlavioase și să facă voia Domnului.
 * Unicitatea acestor epistole:


 * Filimon - epistola lui Pavel către Filimon a fost a patra epistolă scrisă în timp ce se afla în temnița din Roma, în jurul anului 61 d.Hr. El îi spune lui Filimon cum l-a întâlnit pe unul dintre sclavii săi fugiți, pe nume Onisim. Pavel îl roagă pe Filimon să îl ierte pe Onisim pentru că Onisim și-a mărturisit credința în Isus și a devenit util pentru slujirea lui Pavel.


 * Evrei - Această epistolă a fost scrisă cândva prin anii 60. A fost scrisă ca să încurajeze creștinii care se confruntau cu persecuții. Ei erau tentați să se întoarcă la vechiul lor stil de viața evreiesc. Arată cum Isus este prin natura Sa egal cu Dumnezeu și că El a obținut salvarea noastră deplină. Atunci când ne confruntăm cu încercări, ar trebui să ne uităm la exemplele de oameni credincioși care au fost înaintea noastră.


 * Iacov - Epistola lui Iacov a fost scrisă de către fratele lui Isus, Iacov, în anii 40. El conducea biserica din Ierusalim și le-a scris tuturor evreilor credincioși care fuseseră împrăștiați în timpul persecuției din anii 30. Are multe învățături scrise pe scurt, despre bucuria în încercări, prejudicii, credință adevărată, păcate ale vorbirii și păcate făcute în relație cu alți credincioși.


 * 1 Petru - Prima epistolă a lui Petru a fost scrisă la mijlocul anilor 60 credincioșilor din provinciile nord-estice ale Imperiului Roman. Ei se confruntau cu multe persecuții pentru credința lor și Petru îi încurajează să rămână tari. Petru explică cum credincioșii ar trebui să trăiască vieți sfinte în ciuda încercărilor prin care trec.


 * 2 Petru - A doua epistolă a lui Petru a fost scrisă cu puțin timp înainte de moartea sa, aproximativ în anul 67 d.Hr. El meditează asupra faptului că a fost martorul gloriei lui Isus în timpul schimbării Sale la față (Matei 17). Această asigurare a adevărului Evangheliei oferă speranță în confruntarea cu învățătura falsă despre Isus. Petru avertizează că Isus Își va ține promisiunea de a se întoarce și a judeca lumea, astfel că credincioșii ar trebui să trăiască vieți de sfințenie și evlavie în timp ce așteaptă.


 * 1 Ioan - Prima epistolă a lui Ioan a fost scrisă în ultima parte a primul secol, în Asia Mică (Turcia de astăzi). El a fost ultimul martor ocular în viață al lui Cristos și el a scris pentru a-i asigura pe credincioși de adevărul pe care l-au învățat. Testul adevăraților credincioși va fi găsit în dragostea și în ascultarea de Isus și în doctrina lor solidă.


 * 2 Ioan - A doua epistolă a lui Ioan a fost scrisă unei biserici cam în același timp și îi avertizează pe credincioși în privința învățătorilor falși. Acești învățători falși profitau de ospitalitatea creștină și o foloseau ca pe un mijloc prin care să își răspândească minciunile. Consensul în privința doctrinei despre Isus este felul în care ei putea avea o părtășie semnificativă.


 * 3 Ioan - A treia epistolă a lui Ioan a fost scrisă pentru un credincios pe nume Gaius. El îl încurajează pe Gaius pentru exemplul său de viață care urmează învățăturile ce i-au fost date.


 * Iuda: Această epistolă a fost scrisă de fratele lui Isus, Iuda, cândva în anii 60 d.Hr. Iuda spune bisericii să urmeze adevărata învățătură și să trăiască în dragostea lui Dumnezeu.


 * Apocalipsa - Aceasta este ultima epistolă cunoscută, scrisă de apostolul Ioan în timp ce se afla în exil pe insula Patmos pentru predicarea Evangheliei. El a scris la șapte biserici din provincia Asia (Turcia de astăzi). Conține mesaje personale pentru fiecare biserică de la Isus Însuși și apoi o serie de viziuni. Viziunile includ expresii simbolice ale judecății celor răi, ale persecuției bisericii și ale victoriei finale a Împăratului Împăraților și Domnul Domnilor. Această victorie finală pune capăt revoltei oamenilor și deschide calea pentru unui cer nou și un pământ nou.


 * După ce au trecut în revistă rezumatele, îndeamnă-i să discute:
 * Ce anume ți-a atras atenția? (Sau ce ți-a plăcut cel mai mult?) De ce?

'Rezumat: Trăim în ultimele zile ale istoriei și Împărăția lui Dumnezeu avansează pentru a împlini promisiunea lui Isus de a construi biserica Sa (Matei 16:18). Abia așteptăm întoarcea Lui Vino Doamne Isuse! Ajută-ne să fim cetățeni credincioși ai Împărăției până vom vedea față în față.'

Pregătirea pentru misiune (20 min)

 * Pentru a permanentiza memorarea cărților Noului Testament, împarte participanții în perechi. Spune numele cărții din Noul Testament, apoi roagă grupurile să spună dacă acea carte este din Evanghelii, Epistole pentru biserici, Epistole pentru slujitorii Evangheliei sau Epistole generale.
 * În grupuri mici, îndeamnă fiecare persoană să enumere secțiunile majore și cărțile Noului Testament. Roagă-i să revadă unicitatea fiecărei părți.
 * Scrieți declarații „Eu voi... până...”. Includeți și „Pe cine vei învăța această lecție?”
 * Exersați orice abilitate în plus de care au nevoie conducătorii pentru a-și conduce grupurile sau pentru a începe grupuri noi

27 DE CĂRȚI ALE NOULUI TESTAMENT

Evangheliile

Matei Marcu Luca Ioan

Istorie

Faptele apostolilor

Epistolele pentru biserici

Romani 1 Corinteni 2 Corinteni Galateni Efeseni Filipeni Coloseni 1 Tesaloniceni 2 Tesaloniceni

Epistole pentru conducătorii mișcării de ucenici

1 Timotei 2 Timotei Tit

Epistole generale

Filimon Evrei Iacov 1 Petru 2 Petru 1 Ioan 2 Ioan 3 Ioan Apocalipsa

Trimiterea lucrătorilor

 * Reîntărește viziunea de ansamblu: o biserică sau o comunitate de credință la fiecare 1.000 de oameni
 * Petreceți timp în rugăciune:
 * încredințarea scopurilor propuse Domnului
 * ca Dumnezeu să ridice biserici conduse de Duhul Sfânt
 * pentru mai mulți lucrători în urma secerișului